ფედერიკა მოგერინი

ფედერიკა მოგერინი (; დ. 16 ივნისი 1973, რომი) — იტალიელი პოლიტიკოსი, იტალიის საგარეო საქმეთა მინისტრი მატეო რენცის მთავრობაში (22 თებერვალი — 31 ოქტომბერი 2014), ევროპის კავშირის უმაღლესი წარმომადგენელი საგარეო საქმეთა და უშიშროების პოლიტიკის სფეროში 2014 წლის 1 ნოემბრიდან.

 ბიოგრაფია 
დაიბადა იტალიელი რეჟისორის ფლავიო მოგერინის ოჯახში. სწავლობდა პოლიტიკას საპიენცის უნივერსიტეტში. 

მოგერინის პოლიტიკური კარიერა 1996 წელს დაიწყო, როდესაც ახალგაზრდულ მემარცხენე ორგანიზაციას „სინისტრა ჯოვანილეს“ () შეუერთდა. 2001 წელს მემარცხენე დემოკრატების ეროვნულ საბჭოში შევიდა, მოგვიანებით კი მათ პოლიტიკურ კომიტეტშიც გაწევრიანდა. 2003 წელს მან შინაგანი კავშირების დეპარტამენტში დაიწყო მუშაობა, სადაც კოორდინატორი გახდა და ერაყისა და ავღანეთის პრობლემებზე მუშაობდა.

2007წელს შევიდა დემოკრატიულ პარტიაში. 2008 წელს აირჩიეს XVI მოწვევის დეპუტატთა პალატაში. 2013 წელს კი XVII მოწვევის პალატის წევრიც გახდა. 2013-2014 წლებში ნატოს საპარლამენტო კომისიის წევრია.

2014 წლის თებერვალ-ოქტომბერში იტალიის საგარეო საქმეთა მინისტრია, ხოლო 2014 წლის 1 ნოემბრიდან ევროპის კავშირის უმაღლესი წარმომადგენელი საგარეო საქმეთა და უშიშროების პოლიტიკის სფეროში. 

ჰყავს მეუღლე და 2 შვილი.

რესურსები ინტერნეტში
  Official Blog of Federica Mogherini
  Page in the Chamber Web Site

სქოლიო

კატეგორია:იტალიელი ქალი პოლიტიკოსები
კატეგორია:იტალიის საგარეო საქმეთა მინისტრები
კატეგორია:ევროკომისრები
კატეგორია:დაბადებული 1973
კატეგორია:დაბადებული 16 ივნისი
კატეგორია:ცოცხალი ადამიანები
კატეგორია:ევროკომისრები (2014-2019)
კატეგორია:რომში დაბადებულები